آبڙي (قمبر)

ديھ آبڙي (Deh Abri) سنڌ جي ضلعي قمبر شهداد ڪوٽ جي قمبر تعلقي جي ھڪ ديھ جو نالو آهي جيڪا آبڙي تپي ۾ واقع آهي.

تاريخ
بورڊ آف روينيو سنڌ جي ديھن واري برٽش انڊيا واري دؤر جي نقشي مطابق ھن ديھ ڳوٺ آبڙي، ڳوٺ عليشير ميتلو، ڳوٺ راول جي مياڻي، ٻروچن جو ڳوٺ ۽ ڳوٺ الھ بخش پنھور، شيخن جو ڳوٺ، ڳوٺ جانوري ۽ ھڪ ڦٽل ڳوٺ واقع ھيا. ھاڻي ان ديھ ۾ ڳوٺ آبڙي، ڳوٺ جنگل مغيري، ڳوٺ فيض محمد مغيري، ڳوٺ سومار مغيري، ڳوٺ ياسين مغيري، ڳوٺ ابراهيم عذابي، ڳوٺ سومار خان چانڊيو، راول مياڻي، آرائين مسو، سنھو خان مغيري، ڳوٺ غلام عباس مغيري، ڳوٺ غلام خان مغيري، عبدالله پنھور واقع آهن.  شروع ۾ ھي ديھ تپو باگودڙو ۾ واقع ھئي بعد م آبڙي تپي جي قيام بعد ان نئين تپي جو حصو ٿي وئي

جاگرافي
ھن ديھ جي اتر ۾ ديھ اھير، اوڀر ۾ ديھ پوٺو ابراهيم ۽ ديھ رتوڪوٽ، ڏکڻ ۾ ديھ نٿر ۽ شريفاڻي  اولھ ۾ ديھ فيض محمد سيال ۽ ديھ  باگوديرو  واقع آهن. ھن ديھ جي مڪمل روينيو سروي ٿيل آهي. آبڙي ڳوٺ جي لڳ درگاھ امام علي شاھ بخاري واقع آهي. ان لڳ نورنگ واھ وھي ٿو.

آبادي
2017 جي آدمشماري مطابق ھن ديھ جي ڳوٺن جي ڪل آبادي 7,734 ھئي جيڪا  1,400 خاندانن تي مشتمل ھئي..  آبڙي ڳوٺ جي آبادي ھڪ ھزار کان وڌيڪَ آھي.

حوالا

زمرو:قنبر تعلقو
زمرو:قنبر تعلقي جون ديھون
زمرو:قمبر شهدادڪوٽ ضلعي جون ديھون